สวัสดีค่ะ คุณปกติหนูจะมีประจำเดือนมาช่วงวันที่25 ลงไป บวกลบไปไม่เกินวันที่15ของเดือนถัดไปพ.ค มาวันที่19-25มิ.ย ไม่มาก.ค. มาวันที่ 1-8 (มีลักษณะแบบประจำเดือนที่มาปกติทุกเดือน แดงสด ---->แดงคล้ำ ไล่ไปจนหมด) ต่อมา ประจำเดือนมาอีกครั้งในวันที่ 24 - 31 ก.ค.(สีน้ำตาลเข้ม เกือบดำ) ต่อมาวันที่ 1 ส.ค ประจำเดือนสีน้ำตาลเข้มมาแบบกระปิดกระปรอยในบางวัน ปริมาณแบบพอเปื้อนกางเกงใน จนถึงปัจจุบันอยากทราบว่าอาการของหนูปกติไหมค่ะ หนูไม่ปวดท้องค่ะ แต่ช่วงนี้นอนไม่ค่อยหลับในบางวันค่ะป.ล. เมื่อประมาณ 2 ปีที่แล้ว หนูเคยประจำเดือนมาติดต่อกัน 17 วัน เคยไปตรวจภายในแล้ว คุณบอกว่าปกติค่ะ หนูน้ำหนัก 50 ก.ก สูง 163 ค่ะ
สวัสดีค่ะ การมีเลือดประจำเดือนออกนานติดต่อกันเกิน 7 วันนั้น ถือว่าเป็นความผิดปกติค่ะ และอาจมีสาเหตุมาจาก การมีเนื้องอกที่มดลูกหรือปากมดลูก เนื้องอกที่รังไข่ชนิดสร้างฮอร์โมน การติดเชื้อที่ช่องคลอดหรือปากมดลูก อวัยวะภายในอุ้งเชิงกรานอักเสบ ฮอร์โมนจากรังไข่ไม่สมดุล แผลฉีกขาดที่อวัยวะเพศ ภาวะแทรกซ้อนจากการตั้งครรภ์ เป็นต้นดังนั้นเป็นความผิดปกติที่ควรไปพบแพทย์เพื่อหาสาเหตุที่แน่ชัดต่อไป ไม่ควรปล่อยทิ้งไว้ หากเลือดออกมา ปวดท้องน้อย ซีด เพลีย ควรจะรีบไปเบื้องต้นงดการมีเพศสัมพันธ์ไปก่อน ไม่สวนล้างช่องคลอด ไม่ซื้อยาปรับฮอร์โมนชนิดใดๆมาใช้เอง ควรรักษาตามสาเหตุที่มีจะดีที่สุดค่ะ